**Tájékoztatás óvodai beiratkozásról**

**Az Újtikosi Lurkó-Kuckó Óvoda és Szociális Szolgáltatónál** a gyermekeket

(4096.Újtikos, Széchenyi tér 4.)

a **2019/2020-as nevelési évre 2019. május 2. – 3. napján** (csütörtök, péntek)

**8.00 – 16.00 óra** között lehet beíratni.

Felhívom a Tisztelt Szülők figyelmét, hogy a 2011. évi CXC. tv. a nemzeti köznevelésről 8.§ (2 )bekezdése szerint,

„A gyermek abban az évben, amelynek augusztus 31. napjáig a harmadik életévét betölti, a nevelési év kezdő napjától legalább napi négy órában óvodai foglalkozáson vesz részt. A jegyző a szülő kérelmére és az óvodavezető, valamint a védőnő egyetértésével, a gyermek jogos érdekét szem előtt tartva, annak az évnek az augusztus 31. napjáig, amelyben a gyermek az ötödik életévét betölti felmentést adhat a kötelező óvodai nevelésben való részvétel alól, ha a gyermek családi körülményei, képességeinek kibontakoztatása, sajátos helyzete indokolja.”

„Az óvoda a gyermek hároméves korától a tankötelezettség kezdetéig nevelő intézmény.” Az óvoda felveheti azt a gyermeket is, aki a harmadik életévét a felvételétől számított fél éven belül betölti, feltéve, hogy minden a településen lakóhellyel, ennek hiányában tartózkodási hellyel rendelkező hároméves és annál idősebb gyermek óvodai felvételi kérelme teljesíthető.

A szabálysértésekről, a szabálysértési eljárásról és a szabálysértési nyilvántartási rendszerről szóló 2012. évi II. törvény 247. § a) pontja szerint az a szülő vagy törvényes képviselő, aki a szülői felügyelete vagy gyámsága alatt álló gyermeket kellő időben az óvodába nem íratja be, szabálysértést követ el.

**Az óvodai beiratkozásnál be kell mutatni:**

- a gyermek születési anyakönyvi kivonatát,

- a gyermek nevére kiállított lakcímet igazoló hatósági igazolványt,

- a gyermek TAJ kártyáját,

- a szülő személyi azonosító és lakcímét igazoló hatósági igazolványát,

- gyermekvédelmi határozatot (ha van).

Szeretettel várjuk a leendő ovisokat és szüleiket!

Újtikos, 2019. március 20.

Juhászné Magyar Erika

intézményvezető